Document ID: /roh_data/filtered/fineweb-2-filterrobots_roh.jsonl.gz/41969

La SSR – la qualitad sco pli aut bain
La qualitad n'è betg sulettamain quai che plascha al public. Gia la concessiun preschenta a la SSR quatter criteris che quella sto ademplir – independentamain dal gust dal public e cuntrari a la concurrenza privata che na vegn betg finanziada tras taxas:
- l'autenticitad,
- il senn da responsabladad,
- la relevanza,
- la professiunalitad schurnalistica.
Sch'ins discurra da la qualitad publicistica d'emissiuns u da cuntegns da web da la SSR, ston ins adina resguardar trais puncts da vista, numnadamain la perspectiva sociala, la perspectiva interna e la perspectiva dal public. In exempel: cun mintga activitad sto la SSR ademplir l'incumbensa da concessiun resguardond la strategia d'interpresa sociala interna ed a medem temp, sche pussaivel tutgar il gust dal public – in'incumbensa tuttavia pretensiusa.